Wonder Woman (en aragonés Muller Marabilla) ye una superheroína ficticia creyada por William Moulton Marston ta la editorial DC Comics. Ye una princesa guerrera d'as Amazonas, pueblo ficticio basau en as amazonas d'a mitolochía griega. En a suya tierra natal ye conoixida como a princesa Diana de Temiscira pero difuera d'ista fa servir a identidat secreta de Diana Prince. Ye dotada d'una ampla gama de poders superhumans y habilidatz de combate de batalla superiors, gracias a os suyos dones obtenius d'os dioses y o suyo amplo entrenamiento. Ella poseye un gran arsenal d'armas, incluyindo entre as prencipals o Lazo d'a Verdat, un par de brazaletz machicos indestructibles, a suya tiara, que sirve como arma, y en bells relatos, en a edat d'oro, tenió un avión invisible. Pero más entabant, se le fue amostrando con a capacidad de volar cada vegada con mayor freqüencia por lo que l'avión invisible fue deixando d'utilizar-se.